ምድረ ሰሃራ ኣቋሪጾም፡ ዝተፈለላየ ጸገማት ገጢሞም ትሩቡሊ ዝኣተው ገያሾ ስደት፡ ቅድሚ ንቕሎ ባሕሪ ዝተኣኻኸብሉ፡ ብልምዲ "መዝርዓ" ኢሎም ኣብ ዝጽውዑዎ መበገሲ ነቑጣ ተኣኻኺቦም ሎሚ'ዶ ጽባሕ ንነቅል ክብሉ ናይ ዜሮ ሰዓት ክጽበዩ ቀንዮም። ተበገስ ምስ ኮነ ከኣ "እፎይ" ናብ ዝብሉሉ ርሁው ዓዲ ኣትዮም ክቐስኑ ተተስፍዮም፡ ኣብታ መርከብ በቦትኦም ሓዙ። ብዙሕ ግዜ እተን ናይ ዕንጸይትን ናይ ጎማ (ካላማዳርያ) ናእሽቱ ጀላቡ እንተዘይኮይነን ክንድታ ክትወስዶም ተቐሪባ ዝነበረት መርከብ እንተኾይናስ እቲ ናይ ምድሓን ዕድል ዝዓበየ እዩ ዝብል እምነት ሒዞም ከምዝደየቡ ውጻእ መዓት መንእሰይ ሙሴ ካብ ዓባይ ብሪጣንያ ይዛረብ። እንተኾነ ኣብ ገማግም ባሕሪ ላምፓዱሳ ምስበጽሑ፡ ሞተረ እታ መርከብ ስለዝተበላሸወ፡ ኣቓልቦ ከባቢ ስሒቦም ረድኤት ንክረኽቡ ክብሉ ዘንደዱዎ ኮቦርታ ካብ ቁጽጽሮም ወጺኡ፡ ነታ ጃልባ ከቃጽላ ምስ ፈተነ፡ ገያሾ ብስምባደን ፍርሕን በቦተኦም ስለዝሓደጉ፡ እታ መርከብ ዛዝያ ክትጥሕል ጀሚራ። ብድሕሪኡ ሓምቢሱ ዝኽእልን ዘይክእልን ኩሉ ናብ ባሕሪ ተፈርሺሑ፤ ኣደ ቖልዑን ኣብ ታሕተዋይ ክፋል ዝነበሩ ሰባትን ግን ተጸቓቒጦም ምስታ መርከብ ከምዝጠሓሉ እቶም ውጻእ መዓት የዘንትው። ምንጪ ስእሊ, Tullio M. Puglia መግለጺ ስእሊ, ካብ ሕልና ዘይክወል መሪር ቃንዛ ህልቂት ላምፔዱሳ ኣባ ሙሴ ዘርኣይ ብዘይካ ዓሚ ንሳ ከኣ ብሰንኪ ምስንኻል በረራ ነፋሪት፡ ነብሲ ወከፍ ዓመት ምስቶም ካብ ዝተፈላለየ ክፍለ ዓለም ዝመጽኡ ውጻእ መዓትን ቤተሰብን መቕርብን ነቲ ፍጻሜ ንምዝካር ንላምፓዱሳ ይወርዱ። ሕጂ ኣብዚ ናይ ኮቪድ እዋን እውን ከይተረፈ ምስ ብዙሓት ተጣበቕቲ ሰብኣዊ መሰላት፡ ወከልቲ ላዕለዋይ ስደተኛታት ሕቡራት ሃገራት (UNHCR) ኣህጉራዊ ውድብ ስደተኛታት (IOM) ብምኽንያት እቲ ፍጻሜ ንድሕነት ስደተኛታት ንምጥባቕ ዝቖመ ብትረ-ኦቶብረ ዝፍለጥ ማሕበር ከምኡ እውን ሓያሎ ውጻእ መዓትን ቤተሰብን መቕርብን ንላምፓዱሳ ወሪዶም ኣለው። ሽዑ ማዕከናት ዜና ዓለም፡ ነቲ ጥፍኣት ተተቐባቢለን መሰቃለሐኦ፡ እቶም ኤርትራ እትበሃል ሃገር ኣበየናይ ክፍለ ዓለም ከምእትርከብ ዘይፈልጡ ዝነበሩ ከይተረፈ፡ በቲ ፍጻሜ ሰምቢዶም፡ ብዛዕባ ኤርትራን ድሕረ-ባይታኣን ክፈልጡ ኣብ መርበብ ሓበሬታታት ጉጉል ዝገበሩ ውሑዳት ኣይነበሩን ክብል ይዝክር ቢንያም ኣብርሃ። ኣብራሃም ክፍሎም፡ ''ኣብ መዓልቲ 300 ኤርትራውያን ንምግብ ነይርና'' ካብ ጫካታት ስደት ካሊስ መዳልያ ዝዓተረ ኤርትራዊ ኣትሌት "ስደት መሪር'ዩ - እቲ ተገዲድካ እትኸዶ ስደት ከኣ እቲ ዝመረረ'ዩ" ብድሕሪኡ ሃገራት ሕብረት ኤውሮጳ ነቲ ኣብ ኣፍ ገዝአን ዘጋጠመ ዘሰምብድ ሓደጋ ንምምላሽ ህጹጽ ኣኼባ ኣካይደን። ሓያሎ ማሕበራት ህይወት ኣድሕን ከኣ መራኽበን ሒዘን፡ ኣብ ባሕሪ ሓደጋ ንዘጋጠሞም ስደተኛታት ኣብ ምድሓን ተዋፊረን። እንተኾነ እቲ ተበግሶ ዋሕዚ ስደት ስለዘተባበዐ፡ እተን ወሃብቲ ሓገዝ ድሕሪ ገለ ዓመታት ገዲፈንኦ። ብፍላይ ኣብ ዝሓለፈ ዓመታት ዝኾነት መርከብ ኣብቲ ዕማም ከይትሳተፍ ተኸልኪላ። ንእግረ መገደን ኣብ ሽግር ዝጸንሑወን ስደተኛታት ዘድሓና መራክብ፡ ኣብ ጥልያን ማልታ ፍቓድ ምዕሻግ ተኸልኪለን ፍቓድ ኣብ ዝሃበተን ሃገረ እስፐይን ዝኸዳን ንነዊሕ መዓልታት ኣብ ባሕሪ ከንሳፍፋ ዝጸንሓን መራክብ ውሑዳት ኣይኮናን። ብሰንኪ ከምዚ ዝኣመሰለ ሽግራት ከኣ ኣብዚ እዋን እዚ ብኣሽሓት ዝቑጸሩ ስደተኛታት፡ ርጉእ ስርዓትን መንግስትን ኣብ ዘይብሉ ሃገረ ሊብያ ግዳይ ነጋዶ ደቂ ሰባት ኮይኖም ሕማቕ ሃለዋት የሕልፉ ኣለው። ድሕሪ ህልቂት ላምፓዱሳ፡ እቲ ኣሻሓት ህይወት ዝቐዝፍ ዘይሕጋዊ ጉዕዞ ሰሃራን ባሕርን ከኸትም ብዙሕ ትጽቢት ተገይሩ ነይሩ። እንተኾነ እቲ ቀንዲ ምኽንያትን ጠንቅን ስደት ኣብ ቤትን ዓድን ከይፈትሐ ነገራት ስለዘይዕረ ስደት ዜጋታት ኣፍሪቃን ኤርትራውያንን ክሳብ ሕጂ ይቕጽል ኣሎ - ምስኡ ከኣ ሞትን ጥፍኣትን ይቕጽል ኣሎ። ተዛማዲ ትሕዝቶ ኤርትራውያን ስደተኛታት፡ 'ንሞት ከኣ እባ ክትርእዮ ይከኣል እዩ'22 ነሓሰ 2019 ኢጣልያ፡ ኤርትራውያን ዝርከብዎም ስደተኛታት ዝሓዘት መርከብ ንላምፐዱሳ ክትኣቱ ተፈቑዱላ21 ነሓሰ 2019 ኣብ ዶባት ኤርትራን ኢትዮጵያን እንታይ እዩ ዝኸውን ዘሎ?27 ሚያዝያ 2020 "ካብ ርጉም ናብ ሕሱም ጨካን ጎይታ እናተሸጥና መከራና ንርኢ ዘሎና" ኤርትራውያን ስደተኛታት25 ሓምለ 2020 ኣብራሃም ክፍሎም፡ ''ኣብ መዓልቲ 300 ኤርትራውያን ንምግብ ነይርና''15 ነሓሰ 2019 'ዝረኣየ ዓይኑ ይብራህ'፡ ብቓንዛ ውጹዓት ዝዋገዩ ነጋዶ ደቂ ሰባት21 መስከረም 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
